|  |  |  |
| --- | --- | --- |
| Prvi.jpg | | 22. X 2018. Број **304/18** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **октобар 2018.** |

**Просјечна плата након опорезивања у септембру 881 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 421 КМ, а најнижа у подручју *Административне и помоћне услужне дјелатности*** **589 КМ**

Просјечна мјесечна плата након опорезивања у Републици Српској,исплаћена у септембру 2018. године износила је881 КМ, а просјечна мјесечна бруто плата 1 368 КМ.

У односу на август 2018, просјечна плата након опорезивања исплаћена у септембру 2018. реално је већа за 3,1%, док је у односу на септембар 2017. реално већа за 4,5%.

Посматрано по подручјима, у септембру 2018. године, највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 421 КМ. Са друге стране, најнижа просјечна плата након опорезивања у септембру 2018. исплаћена је у подручју *Административне и помоћне услужне дјелатности* 589 КМ.

У септембру 2018. године, у односу на август 2018, највећи номинални раст плате након опорезивања забиљежен је у подручјима *Дјелатности пружања смјештаја, припреме и послуживања хране, хотелијерство и угоститељство* 8,0%, *Грађевинарство* 7,6% и *Пословање некретнинама* 7,1%.

Смањење плате, у номиналном износу, забиљежено је у подручју *Финансијске дјелатности и дјелатности осигурања* 1,6%.

км



Графикон 1. Просјечнe платe након опорезивања (нето), по мјесецима

**Мјесечна инфлација у септембру 2018. године 0,3%**

**Годишња инфлација (IX 2018/IX 2017) 1,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2018. године у односу на претходни мјесец, у просјеку су више за 0,3%, док су на годишњем нивоу, у просјеку више за 1,6%.

Од 12 главних одјељака производа и услуга, више цијене забиљежене су у пет, ниже цијене у четири, док су цијене у три одјељака, у просјеку остале непромијењене.

Највећи раст цијена у септембру забиљежен је уодјељкуОдјећаиобућа(3,3%)усљед виших цијена у групи Одјећа 4,3% и у групи Обућа 1,3%, затим у одјељку Превоз (0,8%) усљед виших цијена у групи Горива и мазива од 1,7%, потом слиједи одјељак Становање (0,7%) усљед виших цијена у групи Чврста горива (повећање цијена огревног дрвета од 2,5%). Више цијене забиљежене су и у одјељку Здравство (0,3%) усљед виших цијена у групи Терапеутски уређаји и опрема од 0,5% и виших цијена појединих лијекова у групи Фармацеутски производи од 0,4%, као и у одјељку Храна и безалкохолна пића (0,2%) усљед виших сезонских цијена поврћа од 3,3%.

У одјељцима Комуникације, Образовање, Ресторани и хотели цијене су у просјеку остале непромијењене.

Највећи пад цијена у септембру забиљежен је у одјељку Остала добра и услуге (1,6%) усљед нижих цијена у групи Осигурање од 1,6% и групи Производи за личну његу од 0,4%, затим слиједи одјељак Рекреација и култура (0,5%) усљед нижих цијена у групи Путни аранжмани од 11,2%. Ниже цијене забиљежене су и у одјељку Намјештај и покућство (0,2%) усљед нижих цијена у групи Производи за редовно одржавање куће од 0,4% као и групама Текстил за домаћинство и Апарати за домаћинство од по 0,3% и у одјељку Алкохолна пића и дуван од 0,1%.

Графикон 2. Мјесечна и годишња инфлација

**Календарски прилагођена индустријска производња (I-IX 2018 / I-IX 2017.) већа 5,3%**

**Број запослених у индустрији (I-IX 2018/I-IX 2017.) већи 2,2%**

**Календарски прилагођена индустријска производња** у периоду јануар-септембар 2018. године у поређењу са периодом јануар-септембар 2017. године већа је за 5,3%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од27,0%, у подручју *Вађења руда и камена*  раст од 0,7 %, док је у подручју *Прерађивачке индустрије* забиљежен пад од 2,4%.

**Број запослених у индустрији** у септембру 2018. године у односу на просјечан мјесечни број запослених у 2017. години већи је за 2,7%, у односу на исти мјесец прошле године за 1,3%, док је у односу на август 2018. године већи за 0,3%. Број запослених у индустрији у периоду јануар – септембар 2018. године, у односу на исти период прошле године, већи је за 2,2%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од 3,2%, у подручју *Прерађивачка индустрија* остварен је раст од 2,5%, док је у подручју *Вађења руда и камена* забиљежен падод 1,5%.

Графикон 3. Индекси индустријске производње, август 2014 – август 2018. (∅2015=100)

**Покривеност увоза извозом (у периоду I-IX 2018.) 70,7%**

У септембру 2018. године остварен је извоз у вриједности од 312 милиона КМ и увоз у вриједности од 455 милиона КМ.

У оквиру укупно остварене робне размјене Републике Српске са иностранством у септембру 2018. године, проценат покривености увоза извозом износио је 68,5%. Проценат покривености увоза извозом, у периоду јануар - септембар текуће године, износио је 70,7%.

У периоду јануар - септембар 2018. године остварен је извоз у вриједности од двије милијарде 762 милиона КМ, што је за 8,9% више у односу на исти период претходне године. Увоз је, у истом периоду, износио три милијарде 907 милиона КМ, што је за 8,8% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - септембар 2018. године, највише се извозило у Италију и то у вриједности од 416 милиона КМ, односно 15,1%, те у Хрватску  
363 милиона КМ, односно 13,2% од укупно оствареног извоза. У истом периоду, највише се увозило из Србије и то у вриједности од 640 милиона КМ, односно 16,4% и из Русије, у вриједности од 509 милиона КМ, односно 13,0% од укупно оствареног увоза.

Посматрано по групама производа, у периоду јануар - септембар 2018. године, највеће учешће у извозу остварује електрична енергија са 232 милиона КМ, што износи 8,4% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 517 милиона КМ, што износи 13,2% од укупног увоза.

хиљ. КМ

2018

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Проф. др Јасмин Комић, в.д. директора Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |